《坐灵隐冷泉亭得响字》
清代·孙蕙

侵晓纵清眺，爽气生林莽。脱叶映初阳，宿露滴余响。

幽讨策短筇，岩壑恣下上。灵隐瞰湖光，泠然惬心赏。

蘋香散汀沙，鸥泛随兰桨。萧萧枫树林，色夺明霞朗。

支公快同游，玄言共俯仰。人生激电流，能著屐几雨。

岩栖养性灵，衔杯动遐想。何时赋《遂初》，结屋东西瀼。

作者简介：山东淄川人，字树百，号泰岩，又号笠山。顺治十八年进士。康熙间任宝应知县，有善政。累迁户部掌印给事中。有《笠山诗选》、《历代循良录》。